REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/562-15

11. januar 2016. godine

B e o g r a d

Z A P I S N I K

38. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 21. DECEMBRA 2015. GODINE

Sednica je počela u 15,05 časova.

Sednicom je predsedavao Aleksandar Jugović, zamenik predsednice Odbora.

Sednici su prisustvovali: Nebojša Tatomir, Sanja Nikolić, Dušica Stojković, Milena Turk, Mirjana Andrić, Milorad Cvetanović i Milan Stevanović, članovi Odbora.

Sednici je prisustvovala i Jelena Mijatović, zamenik člana Odbora.

Sednici nisu prisustvovali članovi Odbora: mr Aleksandra Jerkov, Vesna Marjanović, Branka Karavidić, Mira Petrović, Ljiljana Nestorović, Nenad Milosavljević i Srđan Dragojević, niti njihovi zamenici.

**Dušica Stojković** je predložila da predloženi Dnevni red bude dopunjen sa tačkom dva: „Razno“.

Predsedavajući je stavio na glasanje predlog Dušice Stojković koji je **jednoglasno** usvojen a potom su članovi Odbora **jednoglasno** usvojili i sledeći:

**D n e v n i r e d:**

1. Razmatranje Predloga zakona o privremenom uređivanju načina naplate takse za javni medijski servis koji je podnela Vlada, u načelu;
2. Razno.

Prva tačka dnevnog reda: Razmatranje Predloga zakona o privremenom uređivanju načina naplate takse za javni medijski servis koji je podnela Vlada, u načelu

**Aleksandar Jugović** je izneo uvodne napomene u vezi sa Predloga zakona o privremenom uređivanju načina naplate takse za javni medijski servis.

**Olivera Gudžulić**, načelnik u Ministarstvu energetike i rudarstva, istakla je da postoji 86 licenciranih snabdevača električne energije preko kojih će se vršiti naplata takse u periodu od 1. januara 2016. do 31. decembra 2016. godine.

S obzirom da nije bilo rasprave, Predlog zakona o privremenom uređivanju načina naplate takse za javni medijski servis koji je podnela Vlada, u načelu je stavljen na glasanje.

Predlog zakona o privremenom uređivanju načina naplate takse za javni medijski servis je prihvaćen jednoglasno.

Predsedavajući je predložio da se za izvestioca Odbora odredi **Dušica Stojković**. Predlog je usvojen većinom glasova ( osam glasova za, jedan uzdržan).

Druga tačka Dnevnog reda: Razno

Predsedavajući je dao reč Dušici Stojković.

**Dušica Stojković** je informisala prisutne da je Odbor dao predlog za Autentično tumačenje Zakona o elektronskim medijima, član 11. st. 4, 5. i 6. i dodala da očekuje da će se u skorije vreme ovaj predlog naći na Dnevnom redu na sednici Narodne skupštine. Takođe, Dušica Stojković je predložila da se nastavi sa procedurom izbora članova Saveta Regulatornog tela za elektronske medije ispred ovlašćenih predlagača crkvi i verskih zajednica i nadležnog odbora Skupštine Autonomne pokrajine Vojvodina, i dodala da je potrebno sazvati novu sednicu Odbora na kojoj bi se obavio razgovor sa predloženim kandidatima u skladu sa članom 11. stav 8. Zakona o elektronskim medijima.

Povodom druge tačke Dnevnog reda nije bilo rasprave ni diskusije.

Sednica je završena u 15,15 časova.

SEKRETAR ODBORA ZAMENIK PREDSEDNIKA ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dana Gak Aleksandar Jugović